MT
C 252/54
Il-Ġurnal Uffiċjali tal-Unjoni Ewropea
17.7.2023
Motivi u argumenti prinċipali Insostenn tar-rikors tagħha, ir-rikorrent tinvoka motiv uniku, maqsum f’żewġ partijiet: li, bid-deċiżjoni tagħha ta’ żvelar sħiħ tal-lista ta’ ko-formulanti preżenti fil-formulazzjoni għal użu rappreżentattiv, l-EFSA wettqet żball ta’ liġi u żball manifest ta’ evalwazzjoni. — Ir-rikorrenti ssostni li l-lista ta’ ko-formulanti li l-EFSA tixtieq tiżvela – li tirrigwarda l-prodott rappreżentattiv imressaq għad-dossier ta’ tiġdid tas-sustanza attiva – skont ir-Regolament (KE) Nru 1107/2009 tal-Parlament Ewropew u tal-Kunsill tal- 21 ta’ Ottubru 2009 dwar it-tqegħid fis-suq ta’ prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (1) hija informazzjoni kummerċjalment sensittiva u kunfidenzjali. — Barra minn hekk, ir-rikorrenti ssostni li l-iżvelar mill-EFSA jkun jikser l-ewwel inċiż tal-Artikolu 4(2) tar-Regolament (KE) Nru 1049/2001 tal-Parlament Ewropew u tal-Kunsill tat-30 ta' Mejju 2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (2) u l-Artikolu 6(1) tar-Regolament (KE) Nru 1367/2006 tal-Parlament Ewropew u tal-Kunsill tas- 6 ta' Settembru 2006 dwar l-applikazzjoni għall-istituzzjonijiet u l-korpi tal-Komunità tad-disposizzjonijiet tal-Konvenzjoni ta’ Aarhus dwar l-Aċċess għall-Informazzjoni, il-Parteċipazzjoni tal-Pubbliku fit-Teħid ta’ Deċiżjonijiet u l-Aċċess għall-Ġustizzja fi Kwistjonijiet Ambjentali (3).
Dan ikun jikser ukoll l-Artikolu 63 tar-Regolament (KE) Nru 1107/2009.
(1) (2) (3)
ĠU 2009 L 309, p. 1.
ĠU Edizzjoni Speċjali bil-Malti, Kapitolu 1, Vol.
3, p. 331.
ĠU 2006 L 264, p. 13.
Rikors ippreżentat fl-14 ta’ Mejju 2023 – WN vs Il-Kummissjoni (Kawża T-254/23) (2023/C 252/66) Lingwa tal-kawża: it-Taljan Partijiet Rikorrent: WN (rappreżentant: M. Velardo, avukata) Konvenut: Il-Kummissjoni Ewropea
Talbiet Ir-rikorrenti titlob li l-Qorti Ġenerali jogħġobha: — tannulla d-deċiżjoni tal-5 ta’ Mejju 2022 li permezz tagħha r-rikorrenti ma ġietx inkluża fil-lista ta’ riżerva tal-kompetizzjoni EPSO/AD/380/19-AD7; — tannulla d-deċiżjoni tal-15 ta’ Lulju 2022, li permezz tagħha ġiet miċħuda t-talba għal eżami mill-ġdid tan-nuqqas ta’ inklużjoni fil-lista ta’ riżerva tal-kompetizzjoni EPSO/AD/380/19-AD7; — tannulla d-deċiżjoni tal-Awtorità tal-Ħatra tal-14 ta’ Frar 2023, adottata b’mod fittizju wara s-silenzju miżmum mill-Uffiċċju Ewropew għas-Selezzjoni tal-Persunal (EPSO) għal iktar minn erba’ xhur, li permezz tagħha ġie miċħud l-appell ippreżentat fl-14 ta’ Ottubru 2022 skont l-Artikolu 90(2) tar-Regolamenti tal-Persunal tal-Unjoni Ewropea (iktar ’il quddiem ir-“Regolamenti tal-Persunal”); — tikkundanna lill-Kummissjoni għall-ispejjeż.